title: "Port Moresby"
text: "Port Moresby ([p\u0254\u02d0t \u02c8m\u0254\u02d0rzbi]; \u00fc\u00fcb Tok Pisin: Pot Mosbi) as at hoodsteed faan Papua-Nei-Guinea. At steed leit uun a s\u00fc\u00fcduast faan't eilun Nei-Guinea. Det hee 364.125 lidj (2011). Det as at gratst steed uun a S\u00fc\u00fcdpasiifik, wat ei uun Austraalien of Nei-Sialun as. Det as uk at hoodsteed faan det Central Prowins, uk wan det nian dial faan't prowins as: det leit uun de National Capital District.\n\nGeografii\nPort Moresby leit amanbi 1000km tu a s\u00fc\u00fcd faan a ekwaator, uun a s\u00fc\u00fcd faan d\u00f6n Owen-Stanley Berger.\n\nKliima\nAt steed hee'n troopisk kliima. Det hee tau juarstidjen: at rintidj (\u00fc\u00fcb Ingels: wet season, \u00fc\u00fcb Tok Pisin: taim bilong ren), wat faan Deetsember tu April wooret, an at dr\u00fcgtidj (\u00fc\u00fcb Ingels: dry season, \u00fc\u00fcb Tok Pisin: taim bilong san), wat faan Mei tu Nofember wooret.\n\nBef\u00f6lkring\n\nSpriiken\nIngels as det amtelk spriik uun't steed. Tok Pisin as \u00fc\u00fcs en lingua franca br\u00fckt. \u00d6ler spriiken, wat uun't steed snaaket wurd, san Motu, en austroneesk spriik, an Koita, en papuaans spriik.\n\nHistoore\nKoptein John Moresby faan't skap HMS Basilisk n\u00e4\u00e4md 1873 at steed efter sin aatj, Sir Fairfax Moresby. At austraalisk kolonii Queensland fersch\u00fckt 1883 uun Port Moresby a s\u00fc\u00fcduast faan Nei-Guinea en dial faan't kolonii tu maagin, man det Ferianigt K\u00f6ningrik saad naan diartu. Ian juar l\u00e4\u00e4der wurd a s\u00fc\u00fcduast faan't eilun en britisk protektoraat an Port Moresby wurd at hoodsteed.\n\nSastersteeden\n\n  Jinan, Shandong uun't Folksrepubliik Schiina (sant 1988)\n  Townsville uun Queensland, Austraalien (sant 1983)\n  Palm Desert uun Kalifornien, d\u00f6n Ferianigt Stooten.\n\nKwelen\n\nSteed uun Papua-Nei-Guinea"